УФ-м и Конституцэр илъэс 20 зэрырикъум теухуа гуфIэгъуэ зэIущIэм хэтащ
Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий дыгъуасэ хэтащ УФ-м и Конституцэмрэ Урысей Федерацэм и Федеральнэ Зэхуэсымрэ илъэс 20 зэрырикъум теухуауэ Москва щекIуэкIа гуфIэгъуэ зэIущIэм. Ар щызэхэтащ Къэрал академическэ Театр иным.
ЗэIущIэр къызэIуихащ УФ-м и Конституцэ Судым и УнафэщI Зорькин Валерий. ГуфIэгъуэ зэхыхьэм доклад щащIащ ФедерацэмкIэ Советым и УнафэщI Матвиенкэ Валентинэрэ Къэрал Думэм и УнафэщI Нарышкин Сергейрэ.
Матвиенкэ Валентинэ и докладыр теухуат иджырей урысей къэралыгъуэм и конституцэ лъабжьэхэм, къэралым и политикэ системэм зегъэужьынымкIэ, законхэр зэхэлъхьэнымкIэ лэжьыгъэр егъэфэкIуэнымкIэ, федеральнэ центрымрэ щIыналъэхэмрэ я зэхущытыкIэхэр гъэтэмэмынымкIэ ФедерацэмкIэ Советым иIэ мыхьэ- нэм.
ГуфIэгъуэ зэIущIэм кърихьэлIащ УФ-м и Президентым и Администрацэм, УФ-м и Правительствэм я лэжьакIуэхэр, властым и гъэзэщIакIуэ, законхэр къыдэзыгъэкI органхэм я Iэтащхьэхэр, ФедерацэмкIэ Советым илъэс зэмылIэужьыгъуэхэм хэтахэр.
Хьэпэ Маринэ.
